
REFERAT DE APROBARE A  PROIECTULUI DE HOTĂRÂRE
Privind declararea zilei de 19 aprilie ca „Ziua Phoenix“
 
Motivul emiterii proiectului de hotărâre

1. Descrierea situației actuale
		Artele sunt un veritabil ambasador, care vor promova oraşul ca spaţiu al creativităţii, atât prin mobilitatea externă, cât şi prin găzduirea de evenimente locale, nationale si internaţionale, rezidenţe şi proiecte de cooperare culturală.
	Cultura poate crea punţi de comunicare acolo unde situaţia economică şi socială conduce la inegalităţi de şanse şi de perspective, iar împreună, toţi cei interesaţi şi implicaţi în sprijinirea, crearea, promovarea şi consumul cultural pot aduce cultura în centrul dezvoltării oraşului.

2. Schimbări preconizate și rezultate așteptate
	Imaginea Timişoarei, Capitală Europeană a Culturii în anul 2021, este construită şi reprezentată la nivel local, naţional şi internaţional și prin personalităţile ei culturale, artistice, sportive, de medici, ingineri, specialişti cu rezultate deosebite. 
	Astfel, declararea zilei de 19 aprilie ca fiind „Ziua Phoenix“ crează o punte între: cultură, consumul cultural și promovarea și dezvoltarea orașului.
	
3. Alte informații:
Formația „Phoenix“ este cea mai  longevivă formație din România, una dintre formațiile-fanion ale rockului românesc.
Domnul Nicu Covaci, născut la data de 19 aprilie, este membru fondator, membru actual şi lider al formaţiei „Phoenix“.

4. Concluzii
	Ţinând cont de cele enumerate mai sus, precum şi de prevederile OUG nr. 57/2019, privind Codul administrativ, care precizează la art. 129, alin (7), lit. d si s: “) În exercitarea atribuțiilor prevăzute la alin. (2) lit. d), consiliul local asigură, potrivit competenței sale și în condițiile legii, cadrul necesar pentru furnizarea serviciilor publice de interes local privind: lit.d - cultura, lit.s: alte servicii publice de interes local stabilite prin lege” precum şi alin. (14): „ Consiliul local îndeplinește orice alte atribuții, în toate domeniile de interes local, cu excepția celor date în mod expres în competența altor autorități publice, precum și orice alte atribuții stabilite prin lege.”, apreciez ca fiind oportună promovarea proiectului de hotărâre privind declararea zilei de 19 aprilie ca „Ziua Phoenix“ şi supun dezbaterii şi aprobării Consiliului Local documentaţia aferentă.

